(NPK-NTB-AFP): Ein norsk samlar har meldt interesse for ein pornografisk kortfilm med Marilyn Monroe, som skal seljast på auksjon i Argentina.Den 6 minutt lange 16 mm filmen, som er i svart-kvitt, viser den amerikanske skodespelaren ha sex med ein ukjend mann.Filmen vart først offentleg kjend i 1997, og American Film Institute har slått fast at dersom kvinna i opptaket ikkje er Marilyn Monroe, må det vere «tvillingsystera hennar» – noko ho ikkje hadde.Kortfilmen var tidlegare eigd av ein spansk samlar, men då han døydde bestemte familien seg for å leggje den ut for sal.I august går filmen under hammaren på ein auksjon i Borges Cultural Center i Buenos Aires.– Med tanke på kor mange Marilyn-fanatikarar som er der ute, kan filmen lett gå for 1 million dollar, trur organisatoren Mikel Barsa.Barsa fortel at han alt har fått bod frå kjøparar i Noreg og Japan, men vil ikkje seie kven som har ytra interesse for pornofilmen eller kor langt kjøparane er villige til å strekkje seg for å få kloa i godbiten.I 2008 vart ein annan kortfilm, som viste Marilyn Monroe ha munnsex med ein ukjent mann, seld til ein samlar for 1,5 millionar dollar, drygt 8 millionar kroner.Interessa for Monroe, eller Norma Jean Baker som ho eigentleg heitte, er framleis skyhøg, snart 50 år etter at ho døydde.